  บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 2 ประจำปี 2563 (ครั้งที่ ๑)
วันที่ 22 มิถุนายน 2563 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสุชาติ เทพโนรา
	ประธานสภาเทศบาล
	สุชาติ เทพโนรา
	

	2
	นายแวก  คงเมฆ
	รองประธานสภา
	แวก  คงเมฆ
	

	3
	นายประสิทธิ์  จันทร
	สมาชิกสภาเขต 2
	ประสิทธิ์  จันทร
	

	4
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	5
	นายกมล  ฉิมรักษ์
	สมาชิกสภาเขต 2
	กมล  ฉิมรักษ์
	

	6
	นายสุโท  ปิยะปานันท์
	สมาชิกสภาเขต 1
	สุโท  ปิยะปานันท์
	

	7
	นายสมพงศ์  ศรีเงิน
	สมาชิกสภาเขต 1
	สมพงศ์  ศรีเงิน
	

	8
	นายสมเกียรติ  เกื้อชู
	สมาชิกสภาเขต 1
	สมเกียรติ  เกื้อชู
	

	9
	นายสมศักดิ์  เกตุด้วง
	สมาชิกสภาเขต 1
	สมศักดิ์  เกตุด้วง
	

	10
	นายโยธิน  ถึงมาก
	สมาชิกสภาเขต 1
	โยธิน  ถึงมาก
	

	11
	นายถาวร  ห้วนแจ่ม
	สมาชิกสภาเขต 1
	ถาวร  ห้วนแจ่ม
	

	12
	นายมนตรี   จันทร์น้อย
	เลขานุการสภาฯ
	มนตรี   จันทร์น้อย
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	ลา



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสุพัฒน์  หนูจีนเส้ง
	นายกเทศมนตรีฯ
	สุพัฒน์  หนูจีนเส้ง
	

	2
	นายภิญญา  เยาว์ด้วง
	รองนายกเทศมนตรีฯ
	ภิญญา  เยาว์ด้วง
	

	3
	นายเจษฎา  เลาแก้วหนู
	รองนายกเทศมนตรีฯ
	เจษฎา  เลาแก้วหนู
	

	4
	นายสนั่น นรากรพิพัฒน์
	เลขานุการนายกเศมนตรี
	สนั่น นรากรพิพัฒน์
	

	5
	นางดารารัตน์  คงเทพ
	ผู้อำนวยการกองคลัง
	ดารารัตน์ คงเทพ
	

	6
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	7
	นางสาวพันธุ์ทิพย์ ทองเดช
	นายช่างเขียนแบบ
	พันธุ์ทิพย์ ทองเดช
	

	8
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	






เริ่มประชุม เวลา 09.30 น.
เลขานุการสภา	เรียนประธานสภา จากการตรวจสอบบัญชีรายชื่อกับสมาชิกสภาผู้เข้าประชุมมีจำนวนถูกต้องตรงกันและจำนวนสมาชิกผู้เข้าประชุมมีจำนวนครบองค์ประชุม ขอเชิญประธานสภา ดำเนินการประชุมตามระเบียบวาระต่อไป เรียนเชิญครับ
ประธานสภา	เรียนสมาชิกสภาทุกท่าน ผมขอเปิดการประชุมสมัยสามัญ สมัยที่ 2 ประจำปี 2563 (ครั้งที่ 1) เวลา 09.30 น. ดำเนินการตามระเบียบวาระดังนี้
ระเบียบวาระที่ 1	เรื่องที่ประธานแจ้งที่ประชุมทราบ
1. เรื่องเกี่ยวกับการเข้าร่วมโครงการอบรมของสถาบันราชภัฎยะลา ในวันที่ 10 -12 กรกฎาคม 2563 นะครับ ซึ่งรายละเอียดนั้นได้นำเสนอไว้ก่อนหน้านี้แล้วนะครับหัวข้อในการอบรมเกี่ยวกับการบริหารจัดการขยะขององค์กรปกครองส่วนท้องถิ่นและเทคนิคการประชุมสภาแบบมืออาชีพท่านใดมีความประสงค์ ถ้าไม่มีความประสงค์ก็ไม่เป็นไร
2. เรื่องที่ 2 เรื่องการร้องเรียนร้องทุกข์ของราษฎร ที่ไม่ประสงค์ออกนามผ่านระบบการร้องเรียนร้องทุกข์สำนักปลัดสำนักนายกรัฐมนตรีในการซ่อมแซมถนนทางเข้าเทศบาล เป็นหลุมบ่อ จากหน้าโรงเรียนควนพลีจนถึงหน้าเทศบาล เป็นระยะทางประมาณ 2 กิโล ระยะเวลา 10 ปี ประสงค์ให้หน่วยงานที่เกี่ยวข้องดำเนินการซ่อมแซม ทราบข่าวว่าผู้ว่าจ้างได้ทำสัญญากับเทศบาลเรียบร้อยแล้วแต่จะดำเนินการเมื่อไรก็คืออีกเรื่องหนึ่ง แต่ได้มีการอนุมัติงบประมาณเรียบร้อยแล้ว 
3. เรื่องพนักงาน ข้าราชการของเทศบาลตำบลหนองพ้อ นางสาววิภา  มากเกื้อได้ย้ายที่ทำงานใหม่นะครับก็ไปรับตำแหน่งใหม่นั่นเอง ย้ายวันที่ 1 กรกฎาคม 2563 ไปรายงานตัวที่สงขลา ตั้งแต่เวลา 08.30 น. วันที่ 2 กรกฎาคม 2563 ไปทำงานที่ใหม่ ตำแหน่งหัวหน้าฝ่ายปกครอง เทศบาลตำบลกำแพงเพชร อำเภอรัตภูมิ จังหวัดสงขลา จึงขอแจ้งให้ผู้บริหารและสมาชิกสภาได้รับทราบ เดินทางตั้งแต่เวลา 08.30 น. ถ้าสมาชิกทุกท่านมีเวลาในวันที่ 2 กรกฎาคม ก็เรียนเชิญทุกท่านไปส่งคุณวิภา  มากเกื้อ กัน
4. มีหนังสือใบลามา 1 ท่าน ก็คือคุณปรีชา  ชาญเมธี บอกรายละเอียดสั้นๆว่าติดภารกิจ ก็ต้องพิจารณาอีกทีว่าติดภารกิจเรื่องอะไร
ระเบียบวาระที่  2	เรื่องรับรองรายงานการประชุม
ประธานสภา	การประชุมสภา สมัยวิสามัญสมัยที่ 1 ประจำปี 2563 (ครั้งที่1) เมื่อวันที่ 12 พฤษภาคม 2563 รายละเอียดการประชุมอยู่ในมือท่านสมาชิกทุกท่าน ท่านสมาชิก มีท่านใดจะขอแก้ไขรายงานการประชุมขอเชิญครับ  มีไหมครับ ถ้าไม่มีถือว่ามติที่ประชุมรับรองรายงานการประชุมสภา สมัยวิสามัญสมัยที่ 1 ประจำปี 2563 (ครั้งที่ 1) เมื่อวันที่ 12  พฤษภาคม 2563 นะครับ
มติที่ประชุม			รับรอง
ระเบียบวาระที่ 3		เรื่องที่เสนอใหม่
		- ญัตติขออนุมัติจ่ายขาดเงินสะสมประจำปีงบประมาณ 2563
ประธานสภา	เรียนเชิญนายสุพัฒน์  หนูจีนเส้ง นายกเทศมนตรีตำบลหนองพ้อเสนอญัตติขออนุมัติจ่ายขาดเงินสะสมประจำปีงบประมาณ 2563 เพื่อดำเนินโครงการซ่อมสร้างถนนผิวจราจรแอสฟัลต์ติกคอนกรีต ถนนสายหนองพ้อ-ท่าพลับ หมู่ที่ 3
นายสุพัฒน์ หนูจีนเส้ง	เรียนท่านประธานสภา ข้าพเจ้านายสุพัฒน์  หนูจีนเส้ง นายกเทศมนตรี
นายกเทศมนตรี		ตำบลหนองพ้อ ขอเสนอญัตติขออนุมัติจ่ายขาดเงินสะสม เพื่อดำเนินการโครงการซ่อมสร้างถนนแอสฟัลต์ติกคอนกรีต ถนนสายหนองพ้อ-ท่าพลับ จากบริเวณสามแยกถนนสายหนองพ้อ-หนองคล้า ถึงถนนคอนกรีตหน้าเทศบาลตำบลหนองพ้อ โดยมีวัตถุประสงค์เพื่อปรับปรุงให้ถนนทางเข้าเทศบาลให้ได้มาตรฐาน เพื่ออำนวยความสะดวกและความปลอดภัยแก่ประชาชน ที่เดินทางมาติดต่อราชการกับเทศบาลตำบลหนองพ้อและผู้ที่เดินทางผ่าน เนื่องจากถนนช่วงดังกล่าวมีสภาพเป็นหลุม-บ่อ ชำรุดตลอดสาย การสัญจรไม่สะดวก เทศบาลตำบลหนองพ้อจึงจำเป็นต้องจ่ายขาดเงินสะสม เพื่อซ่อมสร้างถนนสายหนองพ้อ-ท่าพลับ ผิวจราจรแอสฟัลต์ติก คอนกรีต กว้าง 5.00 ม. ระยะทางยาว 0.337 กม. (รายละเอียดตามแบบแปลนแผนผังที่แนบมาพร้อมนี้) จำนวนเงิน 805,000.00 บาท (เงินแปดแสนห้าพันบาทถ้วน)
	การจ่ายขาดเงินสะสมครั้งนี้ เป็นอำนาจการอนุมัติของสภาเทศบาลตำบลหนองพ้อตามระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่2) พ.ศ.2548 ข้อ  89 องค์กรปกครองส่วนท้องถิ่นอาจใช้จ่ายเงินสะสมได้โดยการรับอนุมัติจากสภาท้องถิ่นภายใต้เงื่อนไขดังต่อไปนี้
(1)ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือเป็นกิจการที่เป็นเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
(2) ได้ส่งเงินสมทบกองทุนส่งเสริมของกิจการขององค์กรปกครองส่วนท้องถิ่นแต่ละประเภทตามระเบียบแล้ว
(3)เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ใช้จ่ายเงินสะสมนั้นเป็นอันพับไป	ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ.2563 ในครั้งนี้เพื่อสภาเทศบาลตำบลหนองพ้อได้พิจารณาจึงเรียนมาโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป ขอบคุณครับท่านประธานสภา
ประธานสภา			ครับผู้บริหารเทศบาลตำบลหนองพ้อ ก็คือนายสุพัฒน์  หนูจีนเส้ง ได้เสนอญัตติขออนุมัติจ่ายขาดเงินสะสม เพื่อดำเนินการโครงการซ่อมสร้างถนนแอสฟัลต์ติกคอน กรีต ถนนสายหนองพ้อ-ท่าพลับ หมู่ที่ 3 ต่อไปก็ขอเชิญท่านสมาชิกสภาเทศบาลตำบลหนองพ้อได้อภิปราย เชิญครับ
นายสมเกียรติ  เกื้อชู		เรียนท่านประธานสภาที่เคารพ กระผมนายสมเกียรติ  เกื้อชู สมาชิกสภาเทศบาลตำบลหนองพ้อ เขต 1 ครับ ผมก็ดีใจที่ได้ถนนมาแต่ผมก็อยากได้เป็นถนนคอนกรีตผมไม่ทราบว่าในแผนเป็นคอนกรีตหรือลาดยาง และแก้ไขได้ไหม แล้วอีกอย่างผมสงสัยในการประมาณการราคาครับผมขอเสนอแนะในสิ่งที่สงสัยครับจุดแรกหน้าที่ประมาณการราคา ข้อที่ 3.2.1 งานพื้นทางเป็นประเภทอะไร แบบไหนครับ ราคารวม 184,944.60 บาท แล้วอีกหน้าหนึ่งครับ ข้อ 3.1.1 ท่อลอดกลม คสล. ขนาด Ø 1.00 เมตร อยากรู้ว่าราคากลาง 5,758.20 บาท ผมคิดแล้วไม่ได้ครับ แล้วงานเครื่องหมายจราจรบนผิวทาง ที่ว่าสีเหลือง 0.10 เมตร ครับ ผมคิดคำนวณดูแล้ว น่าจะได้ 0.70 ตร.ม. ครับ แต่นี่ช่างคิดได้ 81 ตร.ม. และเส้นข้างอีกสองเส้นผมก็คิดได้ รวมแล้วสองข้างได้ 67.40 ตร.ม. ครับ
ประธานสภา			ขอเชิญท่านสมาชิกสภาเทศบาลตำบลหนองพ้อท่านต่อไปครับ เชิญครับ คุณถาวร ห้วนแจ่ม  
นายถาวร  ห้วนแจ่ม		เรียนท่านประธานสภาที่เคารพ กระผมถาวร  ห้วนแจ่ม  สมาชิกสภาเทศบาลตำบลหนองพ้อ เขตที่ 1 ครับ ผมเห็นด้วยกับคุณสมเกียรติ นะครับ อยากให้เปลี่ยนเป็นถนนคอนกรีตนะครับ เป็นคอนกรีตจะมาตรฐานกว่านะครับเพราะว่ามันจะได้เชื่อมต่อกับที่หน้าเทศบาลนะครับ ต่อไปเราจะขยายเป็นคอนกรีตค่อยว่ากันนะครับ คงคิดตามนั้นนะครับ ผมคิดเหมือนกัน ขอบคุณครับ
ประธานสภา			ท่านสมาชิกก็ได้อภิปรายไปสองท่าน ก็มีประเด็นเหมือนกัน ท่านผู้บริหารจะใช้สิทธิ์ชี้แจงประเด็นนี้ก่อนไหมแล้วค่อยหมอบหมายให้เจ้าหน้าที่ ที่เกี่ยวข้องชี้แจงครับ

นายสุพัฒน์  หนูจีนเส้ง	เรียนท่านประธานสภา และเพื่อนสมาชิกผู้ทรงเกียรตินะครับ ตรงนี้นะครับ
นายกเทศมนตรี			กองช่าง	ของเราได้ดำเนินการแล้ว ผมได้ทราบข่าวจากอำเภอแล้วได้ทำหนังสือแล้วต้องใช้เวลา ระยะเวลาที่เราประกาศนะครับ  ก็สำหรับประเด็นที่ท่านสงสัยขอให้กองช่างชี้แจงนะครับ
ประธานสภา				ครับขอเชิญตัวแทนกองช่างชี้แจง แนะนำตัวด้วยครับ
นางสาวพันธุ์ทิพย์  ทองเดช	เรียนประธานสภา สมาชิกสภาทุกท่านนะคะ ดิฉัน นางสาวพันธุ์ทิพย์   
นายช่างเขียนแบบ		ทองเดช ตำแหน่ง นายช่างเขียนแบบอาวุโส ขอชี้แจงในส่วนของประมาณราคาซึ่งในข้อ 3.2.1 งานพื้นทาง งานพื้นทางก็เป็นงานหินคลุกซึ่งต้องลงพื้นทาง15 ซม.	รวมที่เป็นสโลบไปแล้วด้วย ซึ่งสูตรตัวนี้คำนวณจากในระบบ ถ้าหากมีความคลาดเคลื่อนจะแก้ไขให้ ทีนี้งานท่อนะคะซึ่งจะมีท่อเดิมอยู่แล้ว แต่น้ำกัดเซาะจะเหลืออยู่ถึงขอบพอดี ทีนี้ก็จะต่อท่อตรงนั้นซึ่งในราคา 5,000 กว่าบาทนั้นมันจะมีงานปูใส่หินนะคะ ยาแนวเพื่อไม่ให้น้ำกัดเซาะนะคะ มันจะมีงานตัวอื่นแนบมาด้วย ไม่ใช้แค่วางท่ออย่างเดียวคะ แล้วก็งานผิวจราจรนะคะตัวนี้จะกลับไปดูใหม่อีกทีไม่แน่ใจว่าจะเป็น 15 ซม.อยู่หรือเปล่าเพราะว่าตัวนี้ตอนในสูตรอาจจะไม่ได้แก้เพราะว่าช่วงนั้นยุ่งๆ ก็เลยรีบทำคะ จะกลับไปดูให้ใหม่นะคะถ้าจะต้องแก้ไขตรงไหนเพราะมันจะมีตอนที่สภาอนุมัติแล้ว มันจะต้องทำราคากลางใหม่อีกครั้งหนึ่ง ก็สามารถแก้ไขได้ตอนนั้นนะคะ ถึงทีนี้มีอีกอย่างหนึ่งตอนแรกคิดประมาณราคาเป็นถนนคอนกรีตแล้ว แต่ในแผน 5 ปี เป็นถนนลาดยางอยากทราบว่ามันสามารถปรับได้ไหม ตอนคิดกับผอ.กองช่างก็อยากทำถนนคอนกรีตนะคะเพื่อความคงทนถาวร ก็ขอฝากด้วยคะ ขอบคุณคะ
ประธานสภา			ครับตรงนี้ คือในส่วนของโครงการขั้นตอนก็ต้องเป็นไปตามแผน ถ้าในแผนเป็นลาดยาง โครงการก็ต้องเป็นลาดยาง โครงการนี้ถ้าจะเปลี่ยนแปลงก็ต้องเปลี่ยนแปลงในแผน 5 ปี เพราะฉะนั้นแผนเป็นอย่างไรโครงการก็ต้องเป็นอย่างนั้น ก็ขอเรียนเชิญสมาชิกท่านต่อไปอีกหนึ่งท่าน แล้วผมจะพักการประชุมสัก 30 นาที เชิญคุณประสิทธิ์ จันทร
นายประสิทธิ์  จันทร		เรียนประธานสภา ผมประสิทธิ์ จันทร สมาชิกสภา เขต 2 ผมว่าพักก่อนดีกว่าครับ เพราะไฟดับ
ประธานสภา			ครับพักสัก 30 นาที ครับ
ที่ประชุม		พัก 30 นาที
ประธานสภา	เรียนท่านสมาชิกสภา ก็ค้างไว้ที่ญัตติจ่ายขาดเงินสะสมโครงการก่อสร้างถนนลาดยางแอสฟัลต์ติก คอนกรีต ถนนสายหนองพ้อ-ท่าพลับ หมู่ที่ 3 หลังจากนี้ก็ประชุมต่อ ขอเชิญสมาชิกได้อภิปรายญัตติเชิญครับ คุณประสิทธิ์ จันทร 
นายประสิทธิ์ จันทร	เรียนประธานสภา เพื่อนสมาชิกทุกท่าน ถ้าเรามาดูรายละเอียดเนื้องานมีปัญหานิดหน่อย โครงการนี้เป็นโครงการเร่งด่วน จำเป็นนะครับ เพราะอยู่หน้าเทศบาลผมว่าสมควรให้ทำได้ ผมก็ใช้เส้นทางนี้บ่อย เนื้องานบางส่วนก็ต้องปรับนิดหน่อย แต่โดยสรุปก็ต้องดำเนินการนะครับ มันจำเป็นนะครับ ผมเห็นด้วยนะครับ
ประธานสภา		ต่อไป เชิญคุณสมเกียรติ  เกื้อชู ครับ	 
นายสมเกียรติ  เกื้อชู	เรียนท่านประธานสภาที่เคารพ ผมสมเกียรติ  เกื้อชู เรื่องผิวจราจร ก็เรียบร้อยครับ 15 ซม. มีแล้ว เรื่องตีเส้นจราจร ครับ ความกว้าง 15 ซม.ผมอยากให้เป็นความกว้าง 15 ซม.ครับมันจะได้พอดีครับ ขอบคุณครับ
ประธานสภา	ขอเชิญท่านต่อไปอภิปรายต่อ ครับ หรือเจ้าหน้าที่จะชี้แจงเลยไหมครับ ชี้แจงเลยเชิญครับ
นางสาวพันธุ์ทิพย์  ทองเดช	เรียนท่านประธานสภานะคะ ดิฉันนางสาวพันธุ์ทิพย์  ทองเดช คือตามแบบมาตรฐานของกรมทางหลวงเขากำรหนดเป็น 10 ซม.ถ้าเกิดเป็น 15 ซม. มันจะดูไม่สมดุลเท่าไรค่ะก็เลยใช้แบบมาตรฐานของกรมทางหลวง ที่จริงเอา 15 ซม.ก็ได้แต่พอเส้นมันใหญ่ ช่องมันจะดูแคบลงก็เลยเอาตามของกรมทางหลวง 15 ซม. คะ ขอบคุณคะ 
ประธานสภา		คุณสมเกียรติ  ยังมีอะไรติดใจไหม ขอเชิญ
นายสมเกียรติ  เกื้อชู	เรียนท่านประธานสภา ผมสมเกียรติ  เกื้อชู สมาชิกสภาเทศบาล เขตที่ 1 ถ้าเป็น 10 ซม.ก็ต้องตัดเงินงบประมาณลงด้วย
ประธานสภา	ครับก็ยอมรับนะว่าถ้าเป็น 10 ซม.ก็ต้องตัดงบประมาณลง เพื่อที่จะสอดคล้องกับเนื้องานซึ่งก็ถ้าดูตามลักษณะของเนื้องานไม่น่าจะพลาด ถ้าเป็น 10 ซม.งบประมาณเนื้องานมันต้องลงตัว เรียนเชิญท่านต่อไปครับ มีไหมครับ ก่อนจะขอมติก็ฝากถึงผู้มีส่วนเกี่ยวข้องกับประมาณการก็ต้องให้มีการแก้ไขให้เรียบร้อย ไม่ใช่สภาอนุมัติไปแล้วแต่เนื้องานคุณยังไม่แก้ ต้องรับผิดชอบเนื้องานให้ชัดเจน ครับขอมติในที่ประชุมเลยครับ ขอมติจ่ายขาดเงินสะสมโครงการก่อสร้างถนนลาดยางแอสฟัลต์ติก คอนกรีต ถนนสายหนองพ้อ-ท่าพลับ หมู่ที่ 3 วงเงินงบประมาณ 805,000 บาท ท่านสมาชิกสภาเทศบาลตำบลหนองพ้อ ท่านใดเห็นชอบอนุมัติโปรดยกมือครับ ท่านใดไม่เห็นชอบโปรดยกมือครับ งดออกเสียงโปรดยกมือครับ ประธานสภาขอใช้สิทธิ์งดออกเสียง 1 เสียง ครับ
มติที่ประชุม		เห็นชอบ		8	เสียง
		ไม่เห็นชอบ	0	เสียง
		งดออกเสียง	3	เสียง
	ประกอบด้วย นายแวก  คงเมฆ  นายถาวร  ห้วนแจ่ม นายสุชาติ         เทพโนรา ประธานสภา
ประธานสภา	ผู้มีส่วนเกี่ยวข้องให้แก้ไขด้วยให้ชัดเจนให้ตรวจสอบให้เรียบร้อยด้วย เพราะสภาได้อนุมัติไปแล้ว ในครั้งต่อไปก็ให้เรียบร้อยกว่านี้ ครั้งนี้ผมก็อนุโลมเยอะ ต่อไปเชิญนายสุพัฒน์  หนูจีนเส้ง นายกเทศมนตรีตำบลหนองพ้อ เสนอญัตติขออนุมัติโอนเงินงบประมาณรายจ่าย ประจำปีงบประมาณ พ.ศ.2563
นายสุพัฒน์  หนูจีนเส้ง	เรียนท่านประธานสภา เพื่อนสมาชิกสภาทุกท่าน ผมนายสุพัฒน์ หนูจีนเส้ง 
นายกเทศมนตรี	นายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2563 เป็นเงินทั้งสิ้น 2,800 บาท ด้วยกองคลังมีความประสงค์ขออนุมัติโอนเงินงบประมาณรายจ่ายประจำปีงบประมาณ พ.ศ.2563 โอนเพิ่มตั้งจ่ายรายการใหม่ จำนวน  1 รายการ ตามรายละเอียดดังนี้
	โอนเพิ่ม (ตั้งจ่ายรายการใหม่)
	1.ครุภัณฑ์คอมพิวเตอร์
		กองคลังด้านบริหารงานทั่วไป แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์คอมพิวเตอร์ เพื่อโอนตั้งจ่ายรายการใหม่ จำนวน  2,800 บาท รายละเอียดดังนี้
		เพื่อจ่ายเป็นค่าจอแสดงภาพขนาดไม่น้อยกว่า 19 นิ้ว จำนวน 1 เครื่อง ราคาเครื่องละ 2,800 บาท โดยตั้งจ่ายตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจำปี พ.ศ.2563 โดยมีคุณลักษณะพื้นฐานดังนี้
		-มีขนาดไม่น้อยกว่า 19 นิ้ว
		-รองรับความละเอียดการแสดงผลไม่น้อยกว่า 1,366x768Pixel
		- มี Refresh Rate ไม่น้อยกว่า 60Hz
		- มี Contrast Ratio ไม่น้อยกว่า 600:1
		รวมเป็นเงิน 2,800 บาท 
		รวมงบประมาณโอนเพิ่ม 2,800 บาท
	โอนลด  กองคลัง ด้านบริหารงานทั่วไป แผนงานบริหารงานทั่วไป งานบริหารงานทั่วไป งานบริหารงานคลัง งบดำเนินงาน หมวดค่าตอบแทนใช้สอยและวัสดุ ค่าใช้สอย โครงการจัดทำแผนที่ภาษีและทะเบียนทรัพย์สิน เป็นเงิน 2,800 บาท
		รวมงบประมาณโอนลด 2,800 บาท
	ซึ่งการโอนงบประมาณครั้งนี้ มีเหตุผลดังนี้
1. เนื่องจากจอคอมพิวเตอร์เดิม ได้ชำรุดไม่สามารถใช้การได้
2. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป ขอบคุณครับท่านประธาน
ประธานสภา			มีใครจะอภิปรายไหมครับ ถ้าไม่มีผมขอมติที่ประชุม สมาชิกสภา ท่านใด
เห็นชอบ ญัตติขออนุมติโอนเงินงบประมาณรายจ่าย ประจำปีงบประมาณ พ.ศ.2563 โปรดยกมือ ท่านใดไม่เห็นชอบโปรดยกมือ ท่านใดงดออกเสียงโปรดยกมือ 
มติที่ประชุม			เห็นชอบ		10	เสียง
				ไม่เห็นชอบ	0	เสียง
				งดออกเสียง  	1	เสียง
				คือนายสุชาติ   เทพโนรา  ประธานสภา
ระเบียบวาระที่ 4 		เรื่องอื่นๆ
ประธานสภา	ท่านสมาชิกสภาท่านใดมีเรื่องจะปรึกษา แลกเปลี่ยน	เกี่ยวกับการดำเนินงานของเทศบาลตำบลหนองพ้อ ขอเชิญครับ เฉพาะเรื่องงานเรื่องส่วนตัวไม่อนุญาตให้พูด บอกหัวข้อก่อน แล้วผมจะวินิจฉัยว่าควรให้พูดได้หรือไม่ เชิญครับ คุณประสิทธิ์  จันทร
นายประสิทธิ์  จันทร	เรียนท่านประธานสภาที่เคารพ กระผมประสิทธิ์  จันทร สมาชิกสภา เขตที่ 2 กระผมอยากจะเรียนถามเรื่องเกี่ยวกับการจัดซื้อถุงยังชีพให้กับผู้ที่ได้รับผลกระทบจากโรคโควิด 19 ครับ เรื่องการจัดซื้อถุงยังชีพที่ได้จัดซื้อให้กับผู้ได้รับผลกระทบจากโรคระบาด โควิด 19 ที่ผ่านมานะครับ ท่านสมาชิกก็ไม่ได้ทราบนะครับ แต่ว่ามันก็ต้องรับรู้นะครับเราเป็นครอบครัวเดียวกัน เราก็ต้องรับรู้นะครับว่าท่านได้ใช้เงินส่วนไหน ยังไงนะครับ ครับผมก็เรียนถามแบบตรงไปตรงมานะครับว่าการจัดซื้อครั้งนี้ครับ ใช้งบประมาณจากส่วนไหน จำนวนเงินเท่าไร จำนวนกี่ชุด ชุดละเท่าไร และแต่ละชุดมีของจำนวนกี่ชิ้นนะครับ ราคาของแต่ละชิ้นนะครับ การจัดซื้อจัดจ้างได้ทำตามระเบียบหรือข้อบังคับในการจัดซื้อจัดจ้างหรือไม่ผมขอสอบถามแค่นี้ครับ ขอบคุณครับ
ประธานสภา	ครับก็ให้โอกาสเตรียมข้อมูลของคุณประสิทธิ์  จันทร เกี่ยวกับกับการจัดซื้อจัดจ้างถุงยังชีพให้กับผู้ได้รับผลกระทบจากโรคระบาด โควิด 19 ที่เทศบาลตำบลหนองพ้อได้ดำเนินการเชิญช่วยเหลือ พ่อแม่พี่น้อง เชิญผู้มีส่วนเกี่ยวข้องได้เตรียมข้อมูล ท่านสมาชิกท่านใดใครมีอะไรเชิญครับ คุณสมเกียรติ เชิญครับ
นายสมเกียรติ  เกื้อชู	เรียนท่านประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตที่ 1 อยากพูดเรื่องถนนที่กำลังจะสร้างที่เขาประมาณการ หรือกำลังจะดำเนินการ ผมขอฝากครับ อย่างเช่นสาย    ควนบก-ไฟไหม้ สายหัวพรุ-ยางแค  ขอฝากดูแลสักนิดครับ เพราะกว่าจะได้มาแต่ละโครงการ ผมขอฝากช่วยดูแล ดูแลได้ทุกคนครับสมาชิกตรวจสอบดูได้ ดูความหนาของถนน ว่าถูกต้องหรือไม่ ยังไงครับ
ประธานสภา	เชิญท่านต่อไปครับ พร้อมยังครับข้อมูลสำหรับผู้ที่เกี่ยวข้อง เชิญท่านนายกก่อนแล้วค่อยมอบหมายให้ผู้เกี่ยวข้อง
นายสุพัฒน์  หนูจีนเส้ง	เรียนท่านประธานสภาที่เคารพ ผมนายสุพัฒน์  หนูจีนเส้ง นายกเทศมนตรี
นายกเทศมนตรี	ตำบลหนองพ้อ ขอบคุณท่านสมาชิกนะครับ สำหรับคำถามเรื่องถุงยังชีพ สำหรับการแจกถุงยังชีพใครได้ใครไม่ได้ มันมีหลักเกณฑ์กำหนดอยู่แล้ว ผมจะให้หัวหน้าสำนักปลัดชี้แจงให้สมาชิกทราบนะครับ ต่อไปเรื่องถนนนะครับ เรื่องถนนผมดีใจนะครับสมาชิกทุกคนได้ช่วยกันตรวจสอบ เรื่องถนนทั้ง 3 โครงการยังไม่เข้ามาทำสัญญา เดี๋ยวจะทำหนังสือครับ
ประธานสภา		เชิญคุณมนตรี  จันทร์น้อย หัวหน้าสำนักปลัดชี้แจงเรื่องถุงยังชีพ ครับ
นายมนตรี  จันทร์น้อย	เรียนประธานสภาที่เคารพ สำหรับการจัดซื้อถุงยังชีพเพื่อช่วยเหลือผู้ได้รับ
[bookmark: _GoBack]หัวหน้าสำนักปลัด	ผลกระทบจากโรคโควิด 19 เป็นการดำเนินการโดยระเบียบกระทรวงมหาดไทยว่าด้วยการช่วยเหลือประชาชนขององค์กรปกครองส่วนท้องถิ่น พ.ศ.2560 ได้มีการประชุมคณะกรรมการ จำนวน 2 รอบ รอบแรกเป็นการกำหนดหลักเกณฑ์ รอบที่สอง เป็นการพิจารณารายชื่อ ต้องมีการประกาศให้มีการลงชื่อก่อนนะครับ พอมีการลงชื่อเสร็จ รอบที่สอง ครับจะมีการพิจารณารายชื่อว่าเป็นไปตามหลักเกณฑ์หรือไม่ก็มีการตัดรายชื่อออกไปเป็นจำนวนมากนะครับ ทีนี้พอได้รายชื่อมาแล้วก็ดำเนินการจัดซื้อ รายชื่อที่ได้ทั้งหมดก็คือ 1,050 ครอบครัว เราสามารถช่วยเหลือได้เป็นรายครอบครัว เราใช้ระเบียบของกระทรวงพัฒนาสังคม ตอนแรกระเบียบกระทรวงมหาดไทยให้ใช้ระเบียบของกระทรวงพัฒนาสังคมสามารถช่วยเหลือได้ครอบครัวไม่เกิน 3,000 บาท ต่อ 1 ครั้ง ปีหนึ่งสามารถช่วยเหลือได้ 3 ครั้ง ขึ้นอยู่กับงบประมาณของเทศบาล ของเราซื้อไปในชุดละ 370 บาท โดยมีรายละเอียดนะครับ เราจัดซื้อโดยใช้ระเบียบพัสดุนะครับตามพระราชบัญญัติจัดซื้อจัดจ้างของกระทรวงมหาดไทยและระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 25(4) ทีนี้พัสดุที่จัดซื้อมาก็มี บะหมี่กึ่งสำเร็จรูป เราไม่ได้กำหนดว่าเป็นยี่ห้ออะไร  ซื้อมาในราคา 5.70 บาท ราคาตามท้องตลาดเราซื้อไม่ได้ห่อเดียว 5 บาท ปลากระป๋อง 14 บาท ข้าวสารหอมมะลิอย่างดี ถุงละ  190 บาท ซอสปรุงรส ในราคาขวดละ 46 บาท น้ำมันก็เป็นน้ำมันถั่วเหลือง ตรา องุ่น เราก็ใช้กันอยู่ ราคา 48 บาท นี่คือของที่จัดซื้อแจกให้ ข้าวสารก่อนที่จะแจกเราหุงแล้วลองกินกันก่อนถือว่าคุณภาพดีมากใช้ได้ ครับ ทีนี้ตอนที่เราไปแจกยังมีบางครอบครัวที่แจ้งว่าเขายังไม่ทราบและยังไม่ได้ลงชื่อ ทีนี้ทางเทศบาลก็เลยให้ผู้ใหญ่บ้านประชาสัมพันธ์ให้ครอบครัวที่ยังไม่ได้ลงชื่อรอบแรกให้ไปลงชื่อเพื่อที่จะช่วยรอบตกหล่นอีกหนึ่งรอบครับ
ประธานสภา	ครับขอขอบคุณ คุณมนตรี จันทร์น้อย หัวหน้าสำนักปลัด ที่รับผิดชอบเรื่องนี้และชี้แจงต่อที่ประชุมเกี่ยวกับการจัดซื้อจัดจ้างของการช่วยเหลือถุงยังชีพผู้ได้รับผลกระทบจากโควิด 19 ในพื้นที่เทศบาลตำบลหนองพ้อ มีท่านใดที่จะอภิปรายต่อเชิญครับ เรียนเชิญคุณประสิทธิ์ จันทร เชิญครับ 
นายประสิทธิ์  จันทร	เรียนท่านประธานสภา ผมประสิทธิ์ จันทร สมาชิกสภาเขตที่ 2 ครับขอบคุณท่านหัวหน้าสำนักปลัดที่ได้ชี้แจงนะครับ งบตัวไหนยังไม่ได้แจ้งนะครับ สำหรับเรื่องอื่นๆ ก็ไม่มีอะไรมากนะครับ ฝากท่านประธานสภาไปยังผู้บริหารนะครับงบก่อสร้างถนนของเขตเลือกตั้งที่ 1 ใช้งบไป 1,800,000 โครงการที่ 2 ก็ใช้ไป 805,000 บาท อย่าลืมเขตที่ 2 นะครับ ท่านต้องดูแลทั้งสองเขตนะครับ ขอบคุณครับ
ประธานสภา	ครับ คุณมนตรี จะตอบไหมครับว่าใช้งบจากส่วนไหน เพื่อให้รายละเอียดได้ชัดเจนไปเลย
นายมนตรี  จันทร์น้อย	เรียนประธานสภา ครับ งบประมาณที่ใช้เป็นงบประมาณที่โอนมาจากส่วน
หัวหน้าสำนักปลัด	ต่างๆ ที่รัฐบาลเขาสั่งห้ามดำเนินการก็โอนมาตั้งในแผนงานสังคมสงเคราะห์งานสวัสดิการสังคมและสังคมสงเคราะห์ งบดำเนินงาน หมวดค่าใช้สอย ประเภทรายจ่ายเกี่ยวกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการช่วยเหลือประชาชนผู้ได้รับผลกระทบจากเชื้อไวรัสโคโรนา ก็เป็นงบประมาณที่โอนมาครับ ขอบคุณครับ 
ประธานสภา 	ครับก็โอนเงินจากส่วนต่างๆ มาช่วยเรื่องโควิด โอนมาตั้งจ่ายในแผนงานสังคมสงเคราะห์นะครับก็คิดว่า โอเคนะครับไม่คาราคาซังแล้ว ต่อไปเรียนเชิญท่านต่อไป ครับ มีอีกไหมครับ ถ้าไม่มีก็ขอบคุณท่านสมาชิกสภาเทศบาลตำบลหนองพ้อ ทุกท่านที่เข้าร่วมประชุมอย่างพร้อมเพรียงกัน ซึ่งในครั้งนี้ก็ถือว่าเป็นสมัยที่ 2 ครั้งที่ 1 ประจำปี 2563 เดือนมิถุนายน นะครับ ซึ่งจะมีการประชุมสมัยต่อไปสมัยที่ 3  ระหว่างเดือนสิงหา –กันยายนเพื่อที่จะพิจารณาร่างงบประมาณรายจ่ายประจำปี 2564 ก็เป็นหน้าที่ของสมาชิกสภาอีกครั้งหนึ่ง วันนี้ขอปิดการประชุมสภาเทศบาลตำบลหนองพ้อขอบคุณครับ 
ปิดการประชุม  เวลา 11.10 น.

